Moje ime je Jens Bergensten, ali sam poznat kao Jeb. Šef sam razvojnog tima Minecraft-a
ovdje u mojang.com. Mislim da sam imao 11 ili 12 godina kada sam počeo programirati
jer sam želio praviti igrice. Jedan od očevih prijatelja mi je rekao da za to trebam naučiti
programirati. Tako sam i počeo. Volim dizajnirati i otkrivati
arhitekturu stvari. To mi se zaista sviđa u Minecraft. U ovih nekoliko sati
ćeš naučiti osnove računarstva tako što ćeš programirati Alex i Steve da se kreću
u simuliranom dijelu Minecraft svijeta. Programiranje je većinom tekstualno,
ali danas ćemo koristiti blockly: sistem koji koristi blokove koje možeš aranžirati i tako
pisati programe. U biti, ti pišeš JavaScript kod. Koncepte koje ćeš
naučiti su ono što programeri koriste svaki dan i osnova su
računarstva. Ovdje u Mojang mi koristimo iste te koncepte za pravljenje Minecraft. Prije
nego što počneš, izaberi svoj lik. Ja ću izabrati Alex. Hajde da napravimo program
koji će joj pomoći da se kreće po ekranu. Tvoj ekran je podijeljen u tri dijela.
Na lijevoj strani je Minecraft prostor za izvršenje. Tu će se pokretati tvoj program.
Instrukcije za svaki nivo su napisane ispod. Ovaj srednji dio je alatna kutija i svaki od ovih
blokova je komanda koja upravlja Alex. Bijeli prostor na desno se zove radna
površina i ovdje ćeš graditi svoj program. Ako povučemo pokreniNaprijed(); blok
na našu radnu površinu i onda klikemo na Pokreni, šta se dešava? Alex se kreće naprijed
za jedno mjesto na mreži. A šta ako želimo uraditi nešto nakon njenog pokreta? Možemo
dodati drugi blok našem programu. Izabrati ću blok okreniDesno(); i dovući ću ga ispod
mog idiNaprijed(); bloka dok se ne pojavi narandžasta linija. Onda ću ispustiti
blok i dva bloka će se uklopiti. Kada pritisnemo Pokreni opet, Alex će izvršiti
naslagane komande od vrha prema dnu u našoj radnoj površini. Ako ikada poželiš
izbrisati blok, samo ga odvuci s naslage nazad u alatnu kutiju. Da bi poništio/la svoje promjene
i vratio/la se na početni izgled nivoa, upotrijebi Počni Ponovo tipku u gornjem desnom uglu
radne površine. Još jedna stvar, vidiš li mali trokut na blokovima za okretanje?
Kada god vidiš ove trokutove, to znači da možeš izabrati različite opcije. Hajde
da počnemo programirati!